Բայց մոր դիրքը, մոլորակի վրա նրա գտնվելու վայրը զեղումներ է թույլատրում: Երկրագնդի տարբեր հատվածներում տարբեր է հնչյունի ղողանջը, տևողությունը, երանգն ու զրինգը: Այլ է և ձայնագրումը: Այս ելևէջների դաշտը լեզուների ոստանն է, նրանց սերող հնչյունի ծննդավայրը: Ամեն քար ու թուփ, ծառ, ծով, գետ ու ամեն ավազահատիկ մասնակից է լեզվի կազմավորման գործին: Նաև արեգակնային փոթորկումները, սավառնող Երկրի սվսվոցը, նրա ընդերքի գալն ու այնտեղի հրահալ, արեգակնային նույն խռովքները և այդ ամենի վկան` լեռը: